Կարծում ենք՝ պրն Մարկովն ինքը չի հավատում նրան, ինչ ասում է։ Բայց, հավանաբար, ստիպված է հնչեցնել ադրբեջանական ականջներին հաճելի կարծիքներ։ Իսկ թե ինչու է Ռուսաստանի քաղաքացին, քաղաքական գործիչը, որն իր երկրում հանրային կարծիք ձևավորելու լծակների է տիրապետում, Ղարաբաղի հարցում հակառուսական և էրդողանամետ քաղաքականություն անում՝ դժվար է ասել։ Բայց ափսոսում ենք, որ զզվանքը Մարկովի և նրա նման ռուս քաղաքագետների ու քաղաքական գործիչների հանդեպ ինքնաբերաբար տարածվում է նաև ռուսաստանյան իսթեբլիշմենթի վրա։ Վատ չէր լինի, որ ռուսաստանյան իշխանամետ թևն ինչ-որ կերպ կողմնորոշվեր, իսկ կարևորագույն աշխարհաքաղաքական հարցերում միասնական կարծիքի գար։ Այլապես ստացվում է անհասկանալի իրավիճակ, երբ իրեն Պուտինի թիմի անդամ համարող մարդն իրեն պահում է որպես ամենաիսկական Էրդողան։